CELEX: C2007/056/20
Language: sk
Date: 2007-03-10 00:00:00
Title: Vec C-437/05: Uznesenie Súdneho dvora (piata komora) z  11. januára 2007 (návrh na začatie prejudiciálneho konania, ktorý podal Okresní soud v Českém Krumlově – Česká republika) – Jan Vorel/Nemocnice Český Krumlov (Článok 104 ods. 3 prvý pododsek rokovacieho poriadku — Sociálna politika — Bezpečnosť a ochrana zdravia pracovníkov — Smernice 93/104/ES a 2003/88/ES — Pojem pracovný čas — Čas lekára počas pracovnej pohotovosti na pracovisku, v priebehu ktorého nevykonáva prácu — Posúdenie — Vplyv na odmenu dotknutej osoby)

10.3.2007   
            
            
               SK
            
            
               Úradný vestník Európskej únie
            
            
               C 56/12
            
         Uznesenie Súdneho dvora (piata komora) z 11. januára 2007 (návrh na začatie prejudiciálneho konania, ktorý podal Okresní soud v Českém Krumlově – Česká republika) – Jan Vorel/Nemocnice Český Krumlov
   (Vec C-437/05) (1)
   
   (Článok 104 ods. 3 prvý pododsek rokovacieho poriadku - Sociálna politika - Bezpečnosť a ochrana zdravia pracovníkov - Smernice 93/104/ES a 2003/88/ES - Pojem „pracovný čas“ - Čas lekára počas pracovnej pohotovosti na pracovisku, v priebehu ktorého nevykonáva prácu - Posúdenie - Vplyv na odmenu dotknutej osoby)
   (2007/C 56/20)
   Jazyk konania: čeština
   Vnútroštátny súd, ktorý podal návrh na začatie prejudiciálneho konania
   Okresní soud v Českém Krumlově
   Účastníci konania
   
      Žalobca: Jan Vorel
   
      Žalovaná: Nemocnice Český Krumlov
   Predmet veci
   Návrh na začatie prejudiciálneho konania – Okresní soud Český Krumlov – Výklad článku 2 bodu 1 a článku 18 smernice Rady 93/104/ES z 23. novembra 1993 o niektorých aspektoch organizácie pracovného času (Ú. v. ES L 307, s. 18; Mim. vyd. 05/002, s. 197) – Pojem „pracovný čas“ – Vnútroštátne právne predpisy, podľa ktorých čas lekára počas pracovnej pohotovosti na pracovisku, v priebehu ktorého nevykonáva prácu, sa nepovažuje za pracovný čas
   Výrok uznesenia
   
               1.
            
            
               Smernica Rady 93/104/ES z 23. novembra 1993 o niektorých aspektoch organizácie pracovného času, zmenená a doplnená smernicou Európskeho parlamentu a Rady 2000/34/ES z 22. júna 2000, ako aj smernica Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času sa musia vykladať v tom zmysle, že:
               
                           —
                        
                        
                           bránia právnej úprave členského štátu, podľa ktorej pracovná pohotovosť lekára, ktorý je fyzicky prítomný na pracovisku, ale nevykonáva počas tejto pohotovosti žiadnu skutočnú činnosť sa nepovažuje v plnom rozsahu za „pracovný čas“ v zmysle uvedených smerníc,
                        
                     
                           —
                        
                        
                           nebránia tomu, aby členský štát uplatňoval právnu úpravu, ktorá z hľadiska odmeňovania pracovníka a vo vzťahu k pracovnej pohotovosti vykonávanej týmto pracovníkom zohľadňuje odlišne čas, počas ktorého je práca skutočne vykonávaná a čas, počas ktorého v skutočnosti nie je vykonávaná, za podmienky, že takýto režim v plnom rozsahu zabezpečuje potrebný účinok práv priznaných pracovníkom týmito smernicami z hľadiska účinnej ochrany ich zdravia a bezpečnosti.
                        
                     
         
      (1)  Ú. v. EÚ C 36, 11.2.2006.